Suscévaz

Suscévaz estas komunumo en la distrikto Vaŭda Nordĵuraso en Kantono Vaŭdo, Svislando. Ĝi havis 194 loĝantojn je la 31-a de decembro 2012.

 Geografio 
La komunumo Suscévaz situas ĉe la norda flanko de la Orbe-Ebenaĵo en la Vaŭda Mezlando, proksimume 5 kilometrojn okcidente de la distriktĉefurbo Yverdon-les-Bains. En sudo la komunuma teritorio etendiĝas ĝis al la suda flanko de la kanaligita rivero Thielle, kiel nomiĝas la suba parto de Orbe antaŭ la alfluo al la Lago de Neŭŝatelo. La komunumo konsistas el la vilaĝo Suscévaz, la setlejoj Grange Décoppet, La Léchère kaj La Rate, kaj kelkaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 4,15 km², de kiuj 9,2% estas kovritaj de arbaro, 84,1% servas por agrikulturo kaj 3,9% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Suscévaz limas en nordo al Champvent, en nordoriento al Chamblon, en oriento al Treycovagnes, en sudo al Ependes, kaj en okcidento al Mathod.

 Trafiko 
Tra Suscévaz pasas la kantona ĉefvojo n-ro 152 de Yverdon-les-Bains al Mathod. La plej proksima alveturejo al la svisa aŭtovojo A5 situas 5 kilometrojn orientnordoriente de la komunumo apud Yverdon-les-Bains, al la svisa aŭtovojo A9 6 kilometrojn okcidente de la komunumo apud Orbe, kaj al la svisa aŭtovojo A1 7 kilometrojn sudsudokcidente de la komunumo apud Chavornay.

 Historio 
La unua dokumenta mencio de Suscévaz datiĝas el la jaro 1140 kiel Subsilva. Dum mezepoko la loko unue apartenis al la Abatejo Lago de Joux kaj poste al la Senjorujo Champvent. Sub la berna regado de 1536 ĝis la Helveta Revolucio de 1798 Suscévaz apartenis al la Voktejo Yverdon. Post la Helveta Revolucio ĝi estis atribuita al la Distrikto Yverdon, kiu kun efiko de la 1-a de januaro 2008 surbaze de la administra reformo de 2006 estis integrita al la nova Distrikto Vaŭda Nordĵuraso.Fonto: Philippe Heubi: Suscévaz en Historia Leksikono de Svislando (2011-12-09)

 Notoj kaj referencoj 


 Eksteraj ligiloj 

 Oficiala retejo de la komunumo Suscévaz

 Bildoj